CELEX: C2004/179/28
Language: hu
Date: 2004-07-10 00:00:00
Title: T-169/04. sz. ügy: A Société Calliope S.A által 2004. május 12-én a Belső Piaci Harmonizációs Hivatal (OHIM) ellen benyújtott kereset

10.7.2004   
            
            
               HU
            
            
               Az Európai Unió Hivatalos Lapja
            
            
               C 179/14
            
         A Société Calliope S.A által 2004. május 12-én a Belső Piaci Harmonizációs Hivatal (OHIM) ellen benyújtott kereset
   (T-169/04. sz. ügy)
   (2004/C 179/28)
   Az eljárás nyelve: francia
   A Société Calliope S.A, Mourenx (Franciaország), képviseli Stéphanie Legrand avocat, 2004. május 12-én keresetet nyújtott be az Európai Közösségek Elsőfokú Bíróságához a Belső Piaci Harmonizációs Hivatal (OHIM) ellen.
   A BASF A.G szintén félként vett részt a fellebbezési tanács előtt folyó eljárásban.
   A felperes a következő döntés meghozatalát kéri a Bíróságtól:
   
               —
            
            
               semmisítse meg a Belső Piaci Harmonizációs Hivatal első fellebbezési tanácsának 2004. március 4-i, az R 289/2003-1 számú fellebbezés elutasításáról szóló határozatát;
            
         
               —
            
            
               kötelezze a Belső Piaci Harmonizációs Hivatalt (OHIM) az 1 422 641 számú védjegybejelentési kérelemben szereplő „CARPOVIRUSINE” közösségi védjegy lajstromozási eljárásának lefolytatására, a kérelemben szereplő áruk vonatkozásában;
            
         
               —
            
            
               kötelezze a Belső Piaci Harmonizációs Hivatalt (OHIM) a költségek viselésére.
            
         Jogalapok és fontosabb jogi érvek
   
               A közösségi védjegy bejegyzését kérelmező:
            
            
               Felperes
            
         
               Az érintett közösségi védjegy:
            
            
               „CARPOVIRUSINE” szóvédjegy – 1 422 641 sz. védjegybejelentési kérelem, benyújtásra került az 5. áruosztályban található áruk (rovarirtók stb.) vonatkozásában
            
         
               A felszólalási eljárás tárgyát képező védjegy vagy megjelölés jogosultja:
            
            
               BASF A.G.
            
         
               A kérdéses védjegy vagy megjelölés:
            
            
               „CARPO” nemzeti és nemzetközi szóvédjegy az 5. áruosztályban található áruk vonatkozásában
            
         
               A Felszólalási osztály határozata:
            
            
               a lajstromozás megtagadása
            
         
               A fellebbviteli tanács határozata:
            
            
               a fellebbezés elutasítása
            
         
               A 40/94/EK rendeletben (1) hivatkozott jogalapok:
            
            
               a 8. cikk (1) bekezdése b) pontjának nem megfelelő alkalmazása.
            
         
      (1)  A közösségi védjegyről szóló, 1993. december 20-i 40/94/EK tanácsi rendelet, HL L 11., 1994.1.14., 1. o.